Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: − Értékpapír-sorozat: a tõkepiacról szóló 2001. évi CXX. törvényben ekként meghatározott fogalom.
Paragraph Index: 352

b) KELER Rt.-nél nem nyilvántartott értékpapírok esetében: a számviteli elszámolás idõpontja. I. 2. Az adatgyûjtésben szereplõ értékpapírok köre Az adatgyûjtés a bankok és a szakosított hitelintézetek tulajdonában lévõ, valamint a náluk letéti õrzés, letétkezelés, vagy felelõs õrzés során elhelyezett (rezidensek, illetve nem-rezidensek által sorozatban kibocsátott) értékpapírok negyedév utolsó napjára (mint tárgynapra) vonatkozó záró állományát tartalmazza, tulajdonosi bontásban. A jelentésben valamennyi, sorozatban kibocsátott értékpapírt (államkötvény, MNB-kötvény, kincstárjegy, egyéb kötvény, részvény, beleértve a letéti igazolás formájában forgalmazott részvényeket is, befektetési jegy, kárpótlási jegy, jelzáloglevél, letéti jegy) szerepeltetni kell, függetlenül attól, hogy azt rezidens vagy nem-rezidens bocsátotta-e ki, illetve hogy a kibocsátás külföldön, vagy belföldön történt-e. (A letéti igazolások aszerint minõsülnek rezidens, vagy nem- rezidens kibocsátásúnak, hogy a mögötte lévõ részvény rezidens, vagy nem-rezidens kibocsátású értékpapír-e.) A táblákban a jelentett értékpapíroknak sorozatonként kell megjelenniük. A jelentésben a nyilvános és a zárt körben kibocsátott értékpapírokat egyaránt szerepeltetni kell. A saját tulajdonban lévõ értékpapír-állomány teljes mennyiségét jelenteni kell, függetlenül attól, hogy az értékpapír fizikailag hol található (KELER Rt-nél, idegen helyen, saját trezorban). A letétkezelés, letéti õrzés, vagy felelõs õrzés keretében az adatszolgáltatónál elhelyezett értékpapírokat szintén teljes mennyiségben jelenteni kell, még akkor is, ha az adatszolgáltató az értékpapírt máshol helyezte letétbe, vagy letéti õrzésbe (Részletesebben lásd II. 1. pont: másodlagos letétkezelés). Az adatszolgáltatónál más jelentõ letétkezelõ által elhelyezett értékpapír-állományok a 01. táblában nem jelenhetnek meg. A lejárt értékpapírokat az adatszolgáltatásban nem szabad szerepeltetni. I. 3. Az értékpapírok azonosítása és egyéb kérdések

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes